
PËR DISA NDRYSHIME NË LIGJIN NR.8951, DATË 10.10.2002 “PËR NUMRIN E IDENTITETIT TË SHTETASVE”

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8951, datë 10.10.2002 “Për numrin e identitetit të shtetasve” bëhen këto ndryshime:

Neni 1

1. Titulli i ligjit ndryshohet si më poshtë:
“Për numrin personal të shtetasve”.
2. Kudo në ligj fjalët “numri i identitetit” zëvendësohen me fjalët “numri personal”.

Neni 2

Në nenin 3 bëhen këto ndryshime: 
1. Në paragrafin e dytë, fjalët “për dokumentin e identitetit të shtetasve” zëvendësohen  me fjalët “për letërnjoftimin”. 
2. Paragrafi i katërt shfuqizohet. 

Neni 3

Ky ligj hyn në fuqi 15 ditë pas botimit në Fletoren Zyrtare.

Miratuar në datën 26.1.2012

Shpallur me dekretin nr.7267, datë 7.2.2012 të Presidentit të Republikës së Shqipërisë, Bamir Topi
